Pakalnis (Elektrėnų sav.)
54°43′30″ š. pl. 24°51′12″ r. ilg.﻿ / ﻿54.72500°š. pl. 24.85333°r. ilg.﻿ / 54.72500; 24.85333 Pakalnis – ežeras Lietuvoje, Elektrėnų savivaldybėje, 5,5 km į pietryčius nuo Vievio. Ežero ilgis iš šiaurės į pietus – 0,24 km, plotis – iki 0,2 km. Altitudė 120,8 m. Krantai žemi, pelkėti – plyti ~ 8 ha dydžio pelkė. Pelkės pakrantės kalvotos, apaugę medžiais ir krūmais. Pietuose įteka Brado upelis iš toje pačioje pelkėje telkšančio Pagojo ežero ir pratekėjęs šiaurėje išteka link Bražuolės upės (Neries intakas). Netoliese įsikūręs Kurkliškių kaimas.